જણાવી દઇએ કે ફારુક ટકલા વિરુદ્ધ હત્યા, ખંડણી અને આતંકી ગતિવિધિઓમાં સંડોવણીનો આરોપ છે. સીબીઆઇને ટકલા પાસેથી અનેક મહત્વપૂર્ણ માહિતી મળે તેવી અપેક્ષા છે. બીજી બાજુ કેટલાક દિવસો પહેલા દાઉદ ઇબ્રાહિમના વકીલના હવાલે દાઉદે સરન્ડર થવાની ઇચ્છા વ્યક્ત કરી હતી. પોતાના નિવેદનમાં દાઉદના વકીલે કહ્યું હતું કે દાઉદ ભારત આવવા માગે છે, પરંતુ જો તેમને મુંબઇની ઑર્થર રોડ જેલમાં રાખવામાં આવે તો જ તેઓ ભારત પરત આવશે.